הבריגדה המשוריינת הצ'כוסלובקית הראשונה (בריטניה)

**בריגדה המשוריינת הצ'כוסלובקית הראשונה** (בצ'כית: **Československá samostatná obrněná brigáda**, בסלובקית: **Československá samostatná obrnená brigáda**, באנגלית:**1st Czechoslovak Independent Armoured Brigade Group**) הייתה יחידה צ'כוסלובקית שהוקמה בבריטניה ולחמה בחזית המערבית במהלך מלחמת העולם השנייה כחלק מהצבא הבריטי.
## הקמה
הבריגדה נוסדה באופן רשמי ב-1 בספטמבר 1943. הבריגדה הוקמה על בסיסה הבריגדה הצ'כוסלובקית המעורבת ומגדוד חי"ר צ'כוסלובקי מס' 11 (שהוקם במזרח התיכון ולחם בצפון אפריקה). קולונל אלויס לישקה מונה לפקד על הבריגדה. הוא העולה לדרגת בריגדיר גנרל, בעקבות המינוי. 

גדוד מס' 11 הוסב לגדוד חרמ"ש וגדודי הבריגדה המעורבת הוסבו לגדודי טנקים. הבריגדה קיבלה טנקים הבאים: קרומוול, שרמן פיירפליי, M5 סטיוארט. גדוד חרמ"ש קיבל נגמ"שים מדגם זחל"ם M5 וזחלילית אוניברסלית. יחידות הארטילריה קיבלו תותחי נ"ט 17 ליטראות ותותחי שדה 25 ליטראות. פלוגת סיור רכבה על שריוניות האמבר וטנקי M5 סטיוארט. הבריגדה מנתה כ-4000 חיילים.

[250px|ממוזער|שמאל|חיילים צ'כוסלובקים צועדים ברחובות [לונדון במהלך מלחמת העולם השנייה]]
### הרכב הבריגדה בהקמה
* גדוד טנקים ה-1
* גדוד טנקים ה-2
* גדוד חרמ"ש ה-1
* גדוד תותחי שדה
* גדוד תותחי נ"ט
* גדוד הנדסה
* פלוגת סיור
* יחידות הספקה ורפואה
## השתתפות בקרבות
הבריגדה הגיעה לצרפת ב-30 באוגוסט 1944. היא הוכפפה לארמייה הקנדית הראשונה, שהייתה חלק מקבוצת הארמיות ה-21. גם אחרי ההגעה לצרפת ביצעה בריגדה משימות אבטחה בעורף בעלות הברית ולא לחמה בחזית. בתחילת אוקטובר התחילה הבריגדה לנוע לכיוון העיר דנקרק. היא הגיעה לקרבת העיר ב-9 באוקטובר 1944 והחליפה את בריגדת הרגלים ה-154 הבריטית  במשימת שימור המצור על העיר. הבריגדה תוגברה בשני גדודים צרפתים, שהורכבו מפרטיזנים. בתחילת המצור נקט מפקד הבריגדה בטקטיקה אגרסיבית של פשיטות פתע על מוצבים גרמנים ולקיחת שבויים,כך למשל ב-28 באוקטובר 1944 לכדו חיילי הבריגדה בפשיטה כזו כ-300 חיילים גרמנים. הפעילות האקטיבית של הבריגדה נמשכה עד סוף בנובמבר. במהלך החורף התקשו החיילים הצ'כוסלובקים לפעול, מאחר שהשטחים, שהקיפו את דנקרק הפכו לביצות. במהלך החורף הטרידו את הנצורים באש תותחים. באביב 1945 התחדשה הפעילות הצבאית האקטיבית. אך למרות הפעולות הללו הצליח הכוח הגרמני בעיר להחזיק מעמד עד סוף המלחמה. ב-8 במאי 1945 נחתם הסכם כניעת גרמניה הנאצית ולמחרת, ב-9 במאי נכנעו, ללא תנאי, חיילי הכוח הגרמני שהיה נצור בדנקרק ונלקחו בשבי.

אבדות הבריגדה במהלך קרבות המצור על דנקרק הסתכמו ב-167 הרוגים, 461 פצועים ו־40 נעדרים.

בסיום המלחמה מנתה הבריגדה כ-6000 חיילים - במהלך הלחימה היא קלטה צ'כים וסלובקים, ששירתו בוורמאכט ונפלו בשבי של בעלות הבית.
250px|ממוזער|שמאל|חיילי הבריגדה במהלך המצור על דנקרק
### הרכב הבריגדה בסיום המלחמה
* גדוד טנקים ה-1
* גדוד טנקים ה-2
* גדוד טנקים ה-3
* גדוד חרמ"ש ה-1
* גדוד תותחי שדה
* גדוד תותחי נ"ט
* גדוד הנדסה
* יחידות עורפיות אחרות

## לאחר המלחמה
לקראת סוף המלחמה, פנה מפקד הבריגדה אל הפיקוד הבריטי מספר בבקשה להעביר את הבריגדה לפיקוד הארמייה השלישית האמריקאית, אשר התקדמה לכיוון אוסטריה וצ'כוסלובקיה, כדי להשתתף בשחרור המולדת. אך הפיקוד הבריטי דחה את הבקשות. ב-23 באפריל 1945 ארגן מפקד הבריגדה כוח של כ-140 חיילים שיצטרף אל צבא ארצות הברית. הכוח נסע את כל הדרך מדנקרק דרך בלגיה וגרמניה, עד שב-1 במאי הגיע אל העיר חב (עיר גבול בין צ'כוסלובבקיה לגרמניה), שם הניפו חיילי הכוח את דגל ארצם.

לאחר כניעת הכוח הגרמני בדנקרק עזבה הבריגדה את האזור ונעה לצ'כוסלובקיה. כוח החלוץ של הבריגדה הגיע לפראג ב-18 במאי 1945. לקראת סוף מאי פורקה הבריגדה וחייליה שולבו בצבא הצ'כוסלובקי החדש, שהוקם לאחר המלחמה.
## קישורים חיצוניים
* הבריגדה הצ'כוסלובקית בקרב דינקרק השני 

## הערות שוליים

צ'כוסלובקי
קטגוריה:צ'כוסלובקיה במלחמת העולם השנייה
קטגוריה:בריגדות וחטיבות
קטגוריה:זירת מערב אירופה במלחמת העולם השנייה